Stephan Skogheim Kyeremeh

Stephan Skogheim Kyeremeh (født 24. januar 2001) er en norsk friidrettsutøver og som løper for klubben IL i BUL. Han ble norsk ungdomsmester på 200 meter innendørs i 2017, og fikk sølv på 100 meter og 200 meter under European Youth Summer Olympic Festival 2017 i Győr.

 Idrettskarriere 
 2016 
Kyeremeh deltok i klassen G15 i UM innendørs 2016, der han fikk bronse på 200 meter og kom på sjetteplass på 60 meter.Norsk Friidrettsstatistikk - Stephan Skogheim Kyeremeh, besøkt 27. juli 2017. 

Utendørs deltok han i NM i stafetter 2016 i mai, der IL i BUL vant 4 x 100 meter i klassen G15-16. I Världsungdomsspelen 2016 kom han på fjerdeplass i A-finalen på 80 meter, med tiden 9,50. Han deltok i U20-klassen under Junior-NM i friidrett 2016, men ble slått ut i innledningsheatet både på 100 meter (11,92) og 200 meter (23,62). Men han fikk én medalje; BUL kom på andreplass på 1000 meter stafett i U20-klassen, bak Fredrikstad IF. Under Ungdomsmesterskapet i friidrett 2016 i september fikk han bronse både på 100 og 200 meter, med personlig rekord på begge distanser, hhv. 11,40 i semifinalen på 100 meter og 23,09 i finalen på 200 meter. BUL brøt her på 1000 meter stafett. 

 2017 
I UM innendørs 2017 vant Kyeremeh 200 meter i G16-klassen, med tiden 22,05, som var ny personlig rekord.All-Athletics - Stephan Skogheim Kyeremeh (arkivert), besøkt 27. juli 2017. På 60 meter kom han på andreplass, bak Pål Haugen Lillefosse, men satte også her personlig rekord med 7,07 sekunder. I tillegg vant BUL 4 x 200 meter stafett i klassen G15-17. 

BUL vant 4 x 100 meter både i klassen G15-16 og MJ19 under NM i stafetter 2017, med Kyeremeh på laget.NM stafetter 2017 resultatliste, besøkt 27. juli 2017. Han deltok også i den nasjonale konkurransen under Bislett Games, der han kom på femteplass på 200 meter og sjetteplass på 100 meter.RunnerSpace - 2017 Results - Oslo Diamond League - Bislett Games, besøkt 27. juli 2017. I Världsungdomsspelen 2017 vant han 100 og 200 meter, i klassen G16.

Kyeremeh deltok i friidrett under European Youth Summer Olympic Festival 2017, og fikk der sølv på 100 og 200 meter, bak franske Aurélien Larue. Norge fikk også sølv på 4x100m stafett. Han deltok i U20-klassen i Junior-NM i friidrett 2017, og fikk der sølv på 200 meter og bronse på 100 meter. I Nordisk juniormesterskap i friidrett 2017 kom han på sjetteplass på 200 meter, og deltok på Norges lag som vant 4 x 100 meter stafett, der han løp sammen med Muhammed Jatta, Mathias Hove Johansen og Pål Haugen Lillefosse. 

 2018 
I den nasjonale konkurransen under Bislett Games kom Kyeremeh på tredjeplass på 200 meter og satte da ny norsk U18 rekord med tiden 21,31.Min friidrettsstatistikk - Stephan Skogheim Kyeremeh - Utendørs 2018, besøkt 26. juli 2018.Vinneren ble Nicolai Bjerkaas, som løp på 19,05, men ble underkjent grunnet for mye vind. Han la deretter opp og er nå personlig trener for Kyeremeh.
 Referanser 

 Eksterne lenker 

  Profil hos European Athletics
  Profil hos All-Athletics
  Profil hos Norsk Friidrettsstatistikk

Kategori:Norske sprintere
Kategori:Juniornorgesmestere i friidrett